ลือหึ่ง !!! ปูนซิเมนต์ไทยจะฮุบหุ้น Q – CON
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันพุธที่ 3 ก.พ.
3 ก.พ. 2553

หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันพุธที่ 3 ก.พ. 
*** ตลาดหุ้นเอเซียฟื้นตัวบวกได้ ตามตลาดหุ้นสหรัฐ ผิดกับหุ้นไทยพยายามโงหัวขึ้น แต่ถูกการเมืองกดไว้ ช่วงเช้าตลาดทำท่าเหินทะลุ 700 จุด ตามดาวโจนส์ ช่วงบ่ายทิ้งกระเจิงกลัวม๊อบกระจาย ฉุดดัชนีปักหัวลงมาปิดต่ำสุดของวัน 694.07 จุด ร่วง 3.54 จุด มูลค่าซื้อขาย 13,603.87 ล้านบาท 
*** ต่างชาติขาย 183 ล้านบาท , พอร์ตเทรด บล. ช่วยขาย 408 ล้านบาท 



วุฒิชัย ลีนะบรรจง
*** หุ้นใหญ่ตกใจม๊อบ หลายตัวถูกทิ้งลงมาทำปิดต่ำสุด  อย่าง บ้านปู   (BANPU)  บวกอยู่ดี ๆ 12 บาท ถูกแรงขายกระแทกลงมาปิดต่ำสุด 514 บาท ร่วง 2 บาท ,  ปตท. ( PTT ) กดลงปิดต่ำ 219 บาท ร่วง 5 บาท หรือ ปตท.สผ. ( PTTEP ) ก็ลงมาปิดโลว์ 314 บาท
*** คนมีตังส์ตอนนี้ อยู่เฉย ๆ ไม่ต้องรีบร้อนช้อนซื้อ เพราะซื้อตอนนี้ ดีไม่ดีได้ของถูกกว่า ควรรอให้มั่นใจกว่านี้ หลัง 26 ก.พ. ค่อยมาว่ากันซื้อตอนนั้นยังไม่สายและไม่เสี่ยง แต่ถ้าการเมืองสุกงอมเร่งเร้าให้ปฏิวัติ ต้องหยุดเล่นยาว
*** หุ้นตัวเล็ก มี “เจ้ามือ”  ที่เคยเก็งกำไรตอนนี้ตายเรียบ สมประสงค์ตามเจตนารมณ์ของตลาดหลักทรัพย์ ที่ต้องการปราบให้หมด จนรายใหญ่ที่เล่น ๆ กันขยับตัวไม่ออก ถูกตรวจสอบจนเอือมระอาเลิกดีกว่า ปล่อยหุ้นไหลลง ๆ อย่างที่เห็น หุ้นใหญ่ถูกต่างชาติทิ้ง หุ้นเล็กก็เล่นไม่ได้พี่น้องเอ๊ย !!!!!!!
*** ลือหึ่ง !!! ปูนซิเมนต์ไทย ( SCC ) จะฮุบหุ้น Q – CON ( ควอลิตี้ คอนสตรัคชั่น ฯ ) จากกลุ่มแลนด์ แอนด์ เฮ้าส์ ( LH ) ลือซะขนาดนี้ทั้ง SCC หรือตลาดหลักทรัพย์ ไม่มีใครรับผิดชอบ ต้องจี้ให้ตอบ หรือต้องตอบให้เคลียร์ โชคดีที่หุ้น Q-CON ห้ามซื้อขายอยู่ถึง 5 ก.พ.นี้  ไม่งั้นรายย่อยโดนเชือดเพราะหลงเชื่อข่าว 
*** CEN – W 2 ( วอร์แรนต์แคปปิทอล ฯ ชุด 2 ) ได้ฤกษ์เคาะพรุ่งนี้ ( 4 ก.พ.) “วุฒิชัย ลีนะบรรจง” บิ๊กบอส ดูมั่นอกมั่นใจสร้างความคึกคักน่าสนใจทั้งหุ้นแม่-ลูก ไม่แพ้กัน และการันตีไม่มีเอี่ยวกับ “โกมล จึงรุ่งเรืองกิจ” แค่นักลงทุนรายใหญ่คนหนึ่งที่เข้ามาสมัย “เสี่ยผมม้า”